**Electro house** je tvrdšia forma housu. Pôvod electro housu je nejasný, pričom má rôzne vplyvy žánrov 80. rokov ako electro, electroclash, pop, synthpop a tech house. Electro house si získal mainstreamovú popularitu okolo roku 2005 a tento termín bol použitý na označenie hudoby mnohých Top 100 DJov, ako deadmau5, David Guetta či Tiësto.

Charakteristika
---------------

Electro house niekedy obsahuje prvky tech housu, a to predovšetkým basové linky, krátke avšak vysoko postavené riffy a minimálne alebo stredné počty perkusií. Na rozdiel od tech housu môže obsahovať drsné, electrom ovplyvnené syntetizátorové zvuky a vokálny alebo inštrumentálny sampling. Tempo electro housu sa zvyčajne pohybuje od 128 do 130 úderov za minútu.

História
--------

Žáner bol označený ako spojenie žánrov house a electro, a to buď v jeho originálnej forme, alebo vo forme electroclashu.

Benny Benassi so svojou skladbou „Satisfaction" vydanou v roku 2002 je označovaný ako predchodca electro housu, ktorý dostal electro house do mainstreamovej popularity. Začiatkom roku 2000 electro house zažil podporu vďaka producentom Davidovi Guettovi a Yasutakovi Nakatovi. V roku 2005 electro housu enormne narástla popularita. Takisto na zvýšení jeho popularity prispeli electro housoví producenti ako Porter Robinson, Feed Me, Knife Party a Skrillex.

Subžánre
--------

### Complextro

Complextro je charakterizovaný krátkymi rušivými impulzmi, zložitými basovými linkami a syntetizátorom vedenými skladbami a ďalšími použitými nástrojmi v rýchlom slede za sebou. Termín je spojením slov "complex" a "electro", pričom ho vytvoril Porter Robinson, ktorý ním označil skladby, ktoré tvoril v roku 2010. Medzi ďalších interpretov tohto subžánru patria Zedd, Deadmau5, Digitalism, Knife Party, Madeon, Savant, Skrillex, The M Machine, Uppermost, Kill the Noise, Pegboard Nerds a Wolfgang Gartner

### Dutch house

Dutch house, často prezývaný ako dirty Dutch, je štýl electro housu, ktorého pôvod je v Holandsku. Je definovaný komplexnými rytmami, ktoré sú tvorené latinskoamerickými bicími, menším dôrazom na basové linky a piskľavými, vysoko-položenými zvukmi syntetizátorov. Štýl bol ovplyvnený žánrami ako Madchester, hip-hop, detroit techno a ostatnými štýlmi mestskej hudby. Medzi interpretov patria Afrojack, Chuckie, Fedde Le Grand, Hardwell, R3hab, Sidney Samson, Switch a Tiësto.

Fidget house
------------

Fidget house alebo jednoducho fidget je "definovaný chytľavými vokálnymi časťami, nečistými basovými linkami a syntetizátorovými údermi v štýle rave v takte 4/4. Tento štýl bol ovplyvnený štýlmi Chicago house, Detroit techno, Baltimore club, Kuduro, Pimba, bassline, bouncy techno, UK garage, hip hop, easy listening a world. Medzi interpretov tohto žánru patria The Bloody Beetroots, Crookers, Danger, Hervé, Sinden a Switch. Termín fidget house bol vytvorený DJmi Jeesom Rosom a Switchom, "ako vtip, ktorý teraz zašiek trochu ďaleko."

Moombahton
----------

*Bližšie informácie v hlavnom článku: Moombahton*
Moombahton je spojením Dutch housu a reggaetonu. Jeho tempo sa pohybuje okolo 108 úderov za minútu. Spojenie slov "moombah" a "reggaeton" vytvoril DJ Dave Nada, keď spomalil tempo Afrojackovho remixu skladby „Moombah" od Silvia Ecoma a Chuckieho. Medzi ďalších producentov patria Diplo, Dillon Francis, Munchi a Porter Robinson.

### Moombahcore

*Bližšie informácie v hlavnom článku: Moombahcore*
Moombahcore je štýl moombahtonu, ktorý bol ďalej ovplyvnený žánrami dubstep alebo drumstep a electro house. Charakterizujú ho sekané vokály, basové zvuky podobné dubstepu a rozsiahla zástavba syntetizátorových zvukov. Interpreti produkujúci moombahcore sú Feed Me, Knife Party a Skrillex.

Referencie
----------

1. ↑  LOPEZ, Korina. *Electronic dance music glossary* [online]. USA Today. Dostupné online.
2. 1 2 3   *Music Definitions - House music : styles* [online]. DJ Cyclopedia. Dostupné online.
3. 1 2 3 4 5   *Electro House* [online]. Tumblr, [cit. 2012-06-12]. Dostupné online.
4. 1 2 3  MUSIC2ELECTRO. *Electro House of Style Music*. HubPages.
5. 1 2  ELECTRO MAN. *Quick Introduction to Electro House Genre* [online]. Electronic Music Blog!, [cit. 2012-06-12]. Dostupné online.
6. ↑   *Top 100 DJs 2011* [online]. DJMag.com, [cit. 2012-06-05]. Dostupné online.
7. ↑   *Electro House* [online]. oXidant, [cit. 2012-06-05]. Dostupné online. (Rusky)
8. ↑   *Satisfaction* [online]. Beatport, [cit. 2012-06-10]. Dostupné online.
9. ↑   *Perfume Interview* [online]. bounce.com, 7. február 2008, [cit. 2009-06-02]. Dostupné online. (Japonsky) (Anglický preklad)
10. ↑  ANGRY. *Eric Prydz - Eric Prydz presents Pryda* [online]. inthemix, [cit. 2012-06-05]. Dostupné online.
11. ↑  LESTER, Paul. *Skrillex (No 1,096)* [online]. The Guardian, 1. september 2011, [cit. 2012-08-25]. Dostupné online.
12. 1 2 3  BARBOZA, Trenton. *What is Complextro? An Emerging Genre Explained* [online]. Yahoo!. Dostupné online.
13. 1 2  NUTTING, P.J.. *Electronic Music... through 18-year-old eyes* [online]. Boulder Weekly, 21. apríl 2011, [cit. 2012-06-25]. Dostupné online.
14. 1 2   *Tweet by Porter Robinson* [online].. Dostupné online.
15. ↑   *Porter Robinson: Skrillex's Best Advice - Lollapalooza 2012 - YouTube* [online]. YouTube, 6. august 2012, [cit. 2012-12-05]. Dostupné online.
16. ↑   *Dutch House Music* [online]. [Cit. 2012-08-19]. Dostupné online.
17. ↑  Dirty Dutch. *Dirty Dutch moves from RAI to Ziggo Dome* [online]. 17. júl 2012, [cit. 2012-08-03]. Dostupné online.
18. 1 2 3  MCDONNELL, John. *Welcome to the fidget house* [online]. The Guardian, 8. september 2008, [cit. 2012-06-26]. Dostupné online.
19. ↑   *Jesse Rose Interview* [online]. DJMag.com, [cit. 2012-06-16]. Dostupné online.
20. ↑  YENIGUN, Sami. *Moombahton: Born In D.C. Bred Worldwide* [online]. NPR Music, 18. marec 2011, [cit. 2012-08-25]. Dostupné online.
21. 1 2  PATEL, Puja. *Hot New Sound: Moombahton Goes Boom!* [online]. Spin, [cit. 2012-02-16]. Dostupné online.
22. ↑  FISCHER, Jonathan L.. *Our Year in Moombahton: How a local DJ created a genre, and why D.C.'s ascendant dance scene couldn’t contain it* [online]. Washington City Paper, 24. december 2010, [cit. 2011-11-17]. Dostupné online.
23. 1 2 3   *Moombahcore* [online]. Loopmasters, [cit. 2012-08-25]. Dostupné online.

Zdroj
-----

*Tento článok je čiastočný alebo úplný preklad článku Electro house na anglickej Wikipédii.*

| * z
* d
* u
House |
| --- |
| Štýly | 
* Acid house
* Ambient house
* Deep house
* Electro house
* Fidget house
* Hard house
* Hip house
* Latin house
* Madchester
* Microhouse
* Electro swing
* Tech house
* Tribal house

 |
| Regionálne | 
* Chicago house
* French house
* Italo house

 |
| Témy | 
* DJ
* Diskotéka
* Garage house

 |